[{"text_idx": "#000002", "text": "Vikerforell (Oncorhynchus mykiss) on kalaliik lo\u0303heliste sugukonnast."}, {"text_idx": "#000003", "text": "Vikerforellil on tu\u0308u\u0308piline lo\u0303helase voolujooneline kehakuju, kuid teiste forellidega vo\u0303rreldes on ta natuke ja\u0308ssakam. Va\u0308rvus so\u0303ltub elupaigast, vanusest, soost, suguku\u0308psuse astmest. Selg on tumehall, sinkjas- vo\u0303i rohekashall, ku\u0308ljed oliiv- vo\u0303i hallikasrohekad, sinakad vo\u0303i kollakad. Piki ku\u0308lge kulgeb iseloomulik roosakaslilla lai vo\u0308o\u0308t. U\u0308lalpool vo\u0308o\u0308ti tihedalt musti ta\u0308hne, allpool neid ho\u0303redamalt. Maimude ku\u0308lgedel on lo\u0303hilastele tu\u0308u\u0308pilised tumedad ta\u0308hnikulaigud, nn. na\u0308puja\u0308ljed."}, {"text_idx": "#000004", "text": "Vikerforell on va\u0308ga kohanemisvo\u0303imeline liik. Eelistab vee to 10-18 oC, ent talub isegi 16-30 oC. Pole nii no\u0303udlik varjepaikade ja voolurez\u030ciimi suhtes kui jo\u0303eforell, vo\u0303ib elada ka kanaliseeritud jo\u0303elo\u0303ikudes."}, {"text_idx": "#000005", "text": "Looduslikes vetes so\u0308o\u0308b noor vikerforell zooplanktonit, putukavastseid, va\u0308ikseid limuseid, vanemad vikerforellid toituvad kaladest. Toitub ko\u0303ige paremini vee to 14-18 oC juures, kuid ei paastu isegi talvel 2-3 oC juures. Kasvandustes so\u0308o\u0308detakse ta\u0308napa\u0308eval vikerforelli vaid granuleeritud kuivso\u0308o\u0308daga. Seda kulub 1 kg kala tootmiseks umbes 1,1 kg. Looduses saab forell tema liha punaseks muutva va\u0308rvaine va\u0308hilistest vo\u0303i va\u0308hilisi so\u0308o\u0308nud kaladest, kasvandusekalale aga antakse vastav va\u0308rvaine (astaksantiin) so\u0308o\u0308dalisandina."}, {"text_idx": "#000006", "text": "Kalakasvandustes aastased kaaluvad harilikult 100 g, kaheaastased 500-700 g, kolmeaastased 1-2 kg ja viieaastased 5-7 kg."}, {"text_idx": "#000013", "text": "KontaktAudova, Muri ku\u0308la, Luunja vald Tartumaa 62208Oktoobrist aprillini oleme kodukontoris, kauba va\u0308ljastus toimub E-L kokkuleppel: 5806 5035.T: +372 5806 5035 T: +372 5558 6255 E: info@tiigikalad.eeReg. num.: 14364154 VAT: EE102073142Oluline infoMeistOstustKalakullerUudisedPrivaatsuspoliitikaMu\u0308u\u0308gitingimusedMinu kontoOstukorvMeie tooted"}]